ddrg/super_eurlex huggingface dataset:
95/94/EY: Komission päätös, tehty 24 päivänä maaliskuuta 1995, eräistä kolmansista maista peräisin olevan siansukuisten kotieläinten pakastetun siemennesteen yhteisöön vientiin hyväksyttyjen keinosiemennysasemien luettelosta (ETA:n kannalta merkityksellinen teksti)



Virallinen lehti nro L 073 , 01/04/1995 s. 0087 - 0088



KOMISSION PÄÄTÖS, tehty 24 päivänä maaliskuuta 1995, eräistä kolmansista maista peräisin olevan siansukuisten kotieläinten pakastetun siemennesteen yhteisöön vientiin hyväksyttyjen keinosiemennysasemien luettelosta (ETA:n kannalta merkityksellinen teksti) (95/94/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä siansukuisten eläinten siemennesteen kaupassa ja tuonnissa 26 päivänä kesäkuuta 1990 annetun neuvoston direktiivin 90/429/ETY (1), sellaisena kuin se on muutettuna Itävallan, Suomen ja Ruotsin liittymisasiakirjalla, ja erityisesti sen 8 artiklan, sekä katsoo, että komission päätöksessä 93/160/ETY (2), sellaisena kuin se on muutettuna päätöksellä 94/453/EY (3), laaditaan luettelo kolmansista maista, joista jäsenvaltiot sallivat siansukuisten kotieläinten siemennesteen tuonnin, Sveitsi esiintyy tässä luettelossa ja tämän kolmannen maan toimivaltaiset eläinlääkintäviranomaiset ovat toimittaneet yhteisöön luettelon sian siemennesteen vientiin virallisesti hyväksytyistä keinosiemennysasemista, komissiolla on vakuutus siitä, että tässä päätöksessä tarkoitettu kolmannen maan hyväksymä keinosiemennysasema täyttää direktiivin 90/429/ETY edellytykset ja se voidaan siten lisätä luetteloon sian siemennesteen yhteisöön vientiin hyväksytyistä keinosiemennysasemista, tätä päätöstä tarkastellaan uudestaan säännöllisesti ja muutetaan sitä tarvittaessa saatujen tietojen perusteella, samanaikaisesti yhteisö tekee paikan päälle tarkastuskäyntejä direktiivin 90/429/ETY yhdenmukaisen soveltamisen tarkastamiseksi, erityisesti sperman tuotantojärjestelmien eläinlääkinnällisen valvonnan, eläinlääkintäpalveluiden ja keinosiemennysasemille tehtävän valvonnan osalta, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Luettelossa olevat keinosiemennysasemat on hyväksytty siansukuisten kotieläinten siemennesteen yhteisöön vientiä varten. 2 artikla Tämä päätös on osoitettu kaikille jäsenvaltioille. Tehty Brysselissä 24 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 224, 18.8.1990, s. 62 (2) EYVL N:o L 67, 19.3.1993, s. 27 (3) EYVL N:o L 187, 22.7.1994, s. 11 LIITE I osa >TAULUKON PAIKKA>
95/89/EY: Komission päätös, tehty 17 päivänä maaliskuuta 1995, tiettyihin Albaniasta peräisin tai lähtöisin oleviin eläviin eläimiin ja eläinperäisiin tuotteisiin liittyviä suojatoimenpiteitä koskevan päätöksen 94/621/EY muuttamisesta (ETA:n kannalta merkityksellinen teksti)



Virallinen lehti nro L 070 , 30/03/1995 s. 0025 - 0026



KOMISSION PÄÄTÖS, tehty 17 päivänä maaliskuuta 1995, tiettyihin Albaniasta peräisin tai lähtöisin oleviin eläviin eläimiin ja eläinperäisiin tuotteisiin liittyviä suojatoimenpiteitä koskevan päätöksen 94/621/EY muuttamisesta (ETA:n kannalta merkityksellinen teksti) (95/89/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/622/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 18 artiklan, ottaa huomioon kolmansista maista yhteisöön tuotavien tuotteiden eläinlääkärintarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 19 artiklan, sekä katsoo, että Albaniassa on todettu koleratapauksia, koleran esiintyminen Albaniassa saattaa muodostaa vakavan vaaran kansanterveydelle, komissio on toteuttanut tarpeelliset toimenpiteet päätöksellä 94/621/EY (3), sellaisena kuin se on muutettuna päätöksellä 94/702/EY (4), komission asiantuntijaryhmä on käynyt Albaniassa arvioimassa Albanian viranomaisten toteuttamat toimenpiteet, ja tämän tarkastuskäynnin selonteon mukaan on tarpeen jatkaa säädettyjä suojatoimenpiteitä, jotka koskevat missä muodossa tahansa olevia simpukoita, piikkinahkaisia, vaippaeläimiä ja merikotiloita, sekä vedessä kuljetettavia eläviä kaloja ja äyriäisiä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 94/621/EY seuraavasti: 1. Korvataan 1 artikla seuraavasti: "1 artikla Jäsenvaltiot kieltävät Albaniasta peräisin tai lähtöisin olevien simpukoiden, piikkinahkaisten, vaippaeläinten ja merikotiloiden, jotka ovat missä muodossa tahansa, sekä vedessä kuljetettavien elävien kalojen ja äyriäisten tuonnin." 2. Poistetaan 3 artikla. 2 artikla Jäsenvaltioiden on muutettava tuontiin soveltamansa toimenpiteet tämän päätöksen mukaisiksi. Niiden on ilmoitettava tästä komissiolle. 3 artikla Tämä päätös on osoitettu kaikille jäsenvaltioille. Tehty Brysselissä 17 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 268, 24.9.1991, s. 56 (2) EYVL N:o L 373, 31.12.1990, s. 1 (3) EYVL N:o L 246, 21.9.1994, s. 25 (4) EYVL N:o L 284, 1.11.1994, s. 64
95/86/EY: Komission päätös, tehty 21 päivänä maaliskuuta 1995, päätöksen 92/175/ETY muuttamisesta Animo-tietokoneverkkoon kuuluvien Ruotsin yksiköiden luettelon osalta



Virallinen lehti nro L 068 , 28/03/1995 s. 0030 - 0032



KOMISSION PÄÄTÖS, tehty 21 päivänä maaliskuuta 1995, päätöksen 92/175/ETY muuttamisesta Animo-tietokoneverkkoon kuuluvien Ruotsin yksiköiden luettelon osalta (95/86/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Animo-tietokoneverkon yksiköiden luettelosta ja tunnistamisesta 21 päivänä helmikuuta 1992 tehdyn komission päätöksen 92/175/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 1 artiklan 4 kohdan, sekä katsoo, että Ruotsin viranomaiset ovat toimittaneet Animo-tietokoneverkkoon kuuluvien alueittensa yksiköiden luettelon, ja näiden tietojen perusteella olisi päätöstä 92/175/ETY muutettava liittämällä kyseiseen päätökseen Animo-tietokoneverkkoon kuuluvien Ruotsin yksiköiden luettelo ja tunnukset, ON TEHNYT TÄMÄN PÄÄTÖKSEN: 1 artikla Liitetään päätöksen 92/175/ETY liitteeseen tämän päätöksen liite. 2 artikla Tämä päätös on osoitettu kaikille jäsenvaltioille. Tehty Brysselissä 21 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 80, 25.3.1992, s. 1 LIITE Sverige >TAULUKON PAIKKA> >TAULUKON PAIKKA> >TAULUKON PAIKKA>
KOMISSION PÄÄTÖS,

tehty 7 päivänä huhtikuuta 1995,

lihavalmisteiden tuonnissa kolmansista maista käytettävien eläintautitodistusten malleista tehdyn komission päätöksen 91/449/ETY muuttamisesta (ETA:n kannalta merkityksellinen teksti) (95/140/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 21 a ja 22 artiklan,

sekä katsoo, että

komission päätöksessä 91/449/ETY (2), sellaisena kuin se on viimeksi muutettuna päätöksellä 94/847/EY (3), säädetään lihavalmisteiden tuonnissa kolmansista maista käytettävien eläintautitodistusten malleista,

Argentiinassa ei ole esiintynyt suu- ja sorkkatautia huhtikuun 1994 jälkeen; kyseisessä maassa harjoitetaan kuitenkin tautia ehkäisevää rokotuspolitiikkaa,

lihavalmisteluokat, joita voidaan tuoda kolmansista maista, määräytyvät valmistusmaan terveystilanteen mukaan, ja

tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Lisätään päätöksen 91/449/ETY liitteessä E olevaan II osaan seuraava maa:

"Argentiina".

2 artikla

Tämä päätös on osoitettu kaikille jäsenvaltioille.

Tehty Brysselissä 7 päivänä huhtikuuta 1995.

Komission puolesta

Franz FISCHLER

Komission jäsen

(1) EYVL N:o L 302, 31.12.1972, s. 28

(2) EYVL N:o L 240, 29.8.1991, s. 28

(3) EYVL N:o L 352, 31.12.1994, s. 56
Neuvoston päätös, tehty 10 päivänä hutikuuta 1995, kaksikäyttötuotteiden viennin valvontaa koskevasta yhteisestä toiminnasta, jonka neuvosto on hyväksynyt Euroopan unionista tehdyn sopimuksen J.3 artiklan perusteella, tehdyn päätöksen 94/942/YUTP muuttamisesta



Virallinen lehti nro L 090 , 21/04/1995 s. 0003 - 0004



NEUVOSTON PÄÄTÖS, tehty 10 päivänä huhtikuuta 1995, kaksikäyttötuotteiden viennin valvontaa koskevasta yhteisestä toiminnasta, jonka neuvosto on hyväksynyt Euroopan unionista tehdyn sopimuksen J.3 artiklan perusteella, tehdyn päätöksen 94/942/YUTP muuttamisesta (95/128/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 artiklan, ottaa huomioon Eurooppa-neuvoston 26 ja 27 päivänä kesäkuuta 1992 määrittelemät yleiset suuntaviivat, ottaa huomioon kaksikäyttötuotteiden viennin valvontaa koskevasta yhteisestä toiminnasta, jonka neuvosto on hyväksynyt Euroopan unionista tehdyn sopimuksen J.3 artiklan perusteella, 19 päivänä joulukuuta 1994 tehdyn neuvoston päätöksen 94/942/YUTP (1), sekä katsoo, että Itävallan tasavalta, Ruotsin kuningaskunta ja Suomen tasavalta ovat liittyneet Euroopan unionin jäseniksi 1 päivänä tammikuuta 1995, Uusi-Seelanti on liittynyt ydinalan viejämaiden ryhmään, ON PÄÄTTÄNYT SEURAAVAA: 1 artikla Korvataan päätöksen N:o 94/942/YUTP liitteen II 1 kohdassa oleva, kyseisen päätöksen 3 artiklassa sekä asetuksen (EY) N:o 3381/94 (2) 6 artiklan 1 kohdan a alakohdassa tarkoitettu luettelo tämän päätöksen liitteessä I olevalla luettelolla. 2 artikla Täydennetään päätöksen N:o 94/942/YUTP liitteessä V olevaa kyseisen päätöksen 6 artiklassa sekä asetuksen (EY) N:o 3381/94 20 artiklan 1 kohdassa tarkoitettua luetteloa Itävallan, Ruotsin ja Suomen osalta tämän päätöksen liitteessä II olevilla kohdilla. 3 artikla Tämä päätös julkaistaan Euroopan yhteisöjen virallisessa lehdessä. Se tulee voimaan päivänä, jona se julkaistaan. Tehty Luxemburgissa 10 päivänä huhtikuuta 1995. Neuvoston puolesta A. JUPPÉ Puheenjohtaja (1) EYVL N:o L 367, 31.12.1994, s. 8 (2) 19 päivänä joulukuuta 1994 annettu neuvoston asetus (ETY) N:o 3381/94 kaksikäyttötuotteiden vientiä koskevan yhteisön valvontajärjestelmän käyttöön ottamisesta (EYVL N:o L 367, 31.12.1994, s. 1) LIITE I Australia Japani Kanada Norja Sveitsi Uusi-Seelanti Yhdysvallat LIITE II >TAULUKON PAIKKA>
95/134/EY: Komission päätös, tehty 7 päivänä huhtikuuta 1995, luettelosta kolmansista maista, joista jäsenmaat sallivat tiettyjen neuvoston direktiivissä 92/118/ETY tarkoitettujen tuotteiden tuonnin, tehdyn komission päätöksen 94/278/ETY muuttamisesta (ETA:n kannalta merkityksellinen teksti)



Virallinen lehti nro L 089 , 21/04/1995 s. 0044 - 0044



KOMISSION PÄÄTÖS, tehty 7 päivänä huhtikuuta 1995, luettelosta kolmansista maista, joista jäsenmaat sallivat tiettyjen neuvoston direktiivissä 92/118/ETY tarkoitettujen tuotteiden tuonnin, tehdyn komission päätöksen 94/278/ETY muuttamisesta (ETA:n kannalta merkityksellinen teksti) (95/134/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset annetun neuvoston direktiivin 92/118/ETY (1), sellaisena kuin se on muutettuna Itävallan, Suomen ja Ruotsin liittymisasiakirjalla, ja erityisesti sen 10 artiklan, sekä katsoo, että komission päätöksessä 94/278/EY (2), sellaisena kuin se on muutettuna komission päätöksellä 94/453/EY (3), vahvistetaan luettelo kolmansista maista, joista jäsenvaltiot sallivat tiettyjen direktiivissä 92/118/ETY tarkoitettujen tuotteiden tuonnin, muiden tuotteiden lisäksi tässä luettelossa on luetteloita kolmansista maista, joista jäsenvaltiot sallivat karkeiden kalajauhojen ja muiden merieläimistä, lukuun ottamatta nisäkkäitä, saatujen jauhojen sekä etanoiden ja sammakonreisien tuonnin, Uuden-Seelannin, Madagaskarin ja Egyptin viranomaisten pyyntöjen vastaanottamisen johdosta on soveliasta lisätä Uusi-Seelanti ja Madagaskar karkeita kalajauhoja ja muita jauhoja koskevaan luetteloon, Madagaskar etanoita koskevaan luetteloon ja Egypti sammakonreisiä koskevaan luetteloon, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 94/278/EY liite seuraavasti: 1) Lisätään II osan B kohtaan seuraavat rivit ISO-koodin aakkosjärjestyksen mukaisesti: "(MG) Madagaskar" "(NZ) Uusi-Seelanti". 2) Lisätään seuraava ilmaisu XI osaan ISO-koodin aakkosjärjestyksen mukaisesti: "(MG) Madagaskar". 3) Lisätään XII osaan seuraava rivi ISO-koodin aakkosjärjestyksen mukaisesti: "(EG) Egypti". 2 artikla Tämä päätös on osoitettu kaikille jäsenvaltioille. Tehty Brysselissä 7 päivänä huhtikuuta 1995. Komission puolesta Franz FISCHLER Komission jäsen (1) EYVL N:o L 62, 15.3.1993, s. 49 (2) EYVL N:o L 120, 11.5.1994, s. 44 (3) EYVL N:o L 187, 22.7.1994, s. 11
95/546/EY: Neuvoston päätös, tehty 17 päivänä huhtikuuta 1995, NAFO-yleissopimuksen mukaista kalastusta koskevan Euroopan yhteisön ja Kanadan välisen sopimuksen allekirjoittamisesta ja väliaikaisesta soveltamisesta



Virallinen lehti nro L 308 , 21/12/1995 s. 0079 - 0079



NEUVOSTON PÄÄTÖS, tehty 17 päivänä huhtikuuta 1995, NAFO-yleissopimuksen mukaista kalastusta koskevan Euroopan yhteisön ja Kanadan välisen sopimuksen allekirjoittamisesta ja väliaikaisesta soveltamisesta (95/546/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan yhdessä 228 artiklan 3 kohdan ensimmäisen alakohdan kanssa, ottaa huomioon komission ehdotuksen, sekä katsoo, että Euroopan yhteisö ja Kanada ovat sitoutuneet lisäämään kalavarojen säilyttämistä ja järkiperäistä hoitoa koskevaa yhteistyötä erityisesti Luoteis-Atlantin kalastusjärjestössä (NAFO), ottaen huomioon molempien kiinnostuksen kalavarojen säilyttämiseen Euroopan yhteisö ja Kanada ovat sopineet kalavarojen hoitoon liittyviä järjestelyjä koskevan yhteistyön tiivistämisestä NAFO-yleissopimukseen kuuluvien lajien ja erityisesti grönlanninpallaksen osalta, kyseinen sopimus sisältyy yhteisesti hyväksyttyyn neuvottelupöytäkirjaan, kirjeenvaihtoon, noottienvaihtoon ja niiden liitteisiin, Euroopan yhteisö ja Kanada sitoutuvat siihen, että NAFO hyväksyy yhteisesti hyväksytyssä neuvottelupöytäkirjassa vahvistetut toimenpiteet ja määräykset, sekä sitoutuvat hankkimaan muiden NAFO-sopimuspuolten kannatuksen, ja tämä sopimus olisi allekirjoitettava ja sitä olisi sovellettava väliaikaisesti, jotta sopimuspuolten asettamat tavoitteet voitaisiin välittömästi saavuttaa, ON PÄÄTTÄNYT SEURAAVAA: 1 artikla 1. Allekirjoitetaan Euroopan yhteisön puolesta Euroopan yhteisön ja Kanadan välinen yhteisesti hyväksytyn neuvottelupöytäkirjan, kirjeenvaihdon, noottienvaihdon ja niiden liitteiden muodossa tehty Euroopan yhteisön ja Kanadan välinen sopimus NAFO-yleissopimuksen mukaisesta kalastuksesta. 2. Sopimuksen teksti on tämän päätöksen liitteenä. 3. Sopimusta sovelletaan väliaikaisesti sen allekirjoittamisesta alkaen. 2 artikla Neuvoston puheenjohtaja valtuuttaa komission allekirjoittamaan liitteenä olevan yhteisesti hyväksytyn neuvottelupöytäkirjan, kirjeenvaihdon, noottienvaihdon sekä niiden liitteiden muodossa tehdyn Euroopan yhteisön ja Kanadan välisen sopimuksen NAFO-yleissopimuksen mukaisesta kalastuksesta Euroopan yhteisöä väliaikaisesti sitovasti. Tehty Brysselissä 17 päivänä huhtikuuta 1995. Neuvoston puolesta A. JUPPÉ Puheenjohtaja
95/124/EY: Komission päätös, tehty 3 päivänä huhtikuuta 1995, Saksassa hyväksyttyjä kalanviljelytiloja koskevan luettelon vahvistamisesta (ETA:n kannalta merkityksellinen teksti)



Virallinen lehti nro L 084 , 14/04/1995 s. 0006 - 0007



KOMISSION PÄÄTÖS, tehty 3 päivänä huhtikuuta 1995, Saksassa hyväksyttyjä kalanviljelytiloja koskevan luettelon vahvistamisesta (ETA:n kannalta merkityksellinen teksti) (95/124/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 6 artiklan, sekä katsoo, että jäsenvaltiot voivat saada hyväksymättömällä alueella sijaitseville kalanviljelytiloille tietyistä kalojen sairauksista vapaan hyväksytyn kalanviljelytilan aseman, Saksa on 2 päivänä joulukuuta 1994 päivätyllä kirjeellään toimittanut komissiolle, tarttuvan verta muodostavan kudoksen kuolion (IHN) ja virusperäisen verenvuotoseptikemian (VHS) osalta, hyväksymättömällä alueella sijaitsevan kalanviljelytilan aseman myöntämistä tietyille Ala-Saksissa ja Thüringenissa sijaitseville kalanviljelytiloille koskevat perusteet sekä kansalliset säännökset, jotka takaavat hyväksynnän ylläpitoa koskevien sääntöjen noudattamisen, komissio on tutkinut Saksan toimittamat perusteet jokaisen tilan osalta, tästä tutkimuksesta käy ilmi, että tietyt tilat täyttävät kaikki direktiivissä 91/67/ETY 6 artiklassa säädetyt vaatimukset; tietyt tilat eivät täytä näitä vaatimuksia, erityisesti veden syöttöä ja noudatettavia näytteenoton määräaikoja koskevien vaatimusten osalta, olisi vahvistettava IHN:n ja VHS:n osalta hyväksyttyjä kalanviljelytiloja koskeva luettelo, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteessä mainitut tilat hyväksytään hyväksymättömällä alueella sijaitseviksi hyväksytyiksi kalanviljelytiloiksi IHN:n ja VHS:n osalta. 2 artikla Tämä päätös on osoitettu kaikille jäsenvaltioille. Tehty Brysselissä 3 päivänä huhtikuuta 1995. Komission puolesta Franz FISCHLER Komission jäsen (1) EYVL N:o L 46, 19.2.1991, s. 1 LIITE SAKSASSA SIJAITSEVAT HYVÄKSYTYT TILAT I. Ala-Saksissa sijaitsevat tilat: 1. Fischzucht Harkenbleck 30966 Hemmingen-Harkenbleck 2. Versuchsgut Relliehausen der Universität Göttingen (ainoastaan hautomo) 37586 Dassel 3. Forellenzucht Sieben Quellen 49124 Georgsmarienhütte 4. Forellenhof Fredelsloh 37186 Moringen II. Thüringenissä sijaitsevat tilat: 1. Firma Tautenhahn 98646 Trostadt 2. Firma Hattop 98617 Meiningen 3. Thüringer Forstamt Leinefelde 37327 Leinefelde 4. Fischzucht Salza GmbH 99734 Nordhausen-Salza 5. Fischzucht Kindelbrück GmbH 99638 Kindelbrück 6. Forellenhof Wichmar Wichmar
95/125/EY: Komission päätös, tehty 4 päivänä huhtikuuta 1995, Ranskan asemasta tarttuvan verta muodostavan kudoksen kuolion ja virusperäisen verenvuotoseptikemian osalta (ETA:n kannalta merkityksellinen teksti)



Virallinen lehti nro L 084 , 14/04/1995 s. 0008 - 0009



KOMISSION PÄÄTÖS, tehty 4 päivänä huhtikuuta 1995, Ranskan asemasta tarttuvan verta muodostavan kudoksen kuolion ja virusperäisen verenvuotoseptikemian osalta (ETA:n kannalta merkityksellinen teksti) (95/125/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 5 artiklan, sekä katsoo, että jäsenvaltiot voivat hankkia yhdelle tai usealle manner- tai rannikkoalueelle tietyistä kalojen tai nilviäisten taudeista vapaan alueen aseman, tätä varten Ranska esitti 16 päivänä syyskuuta 1994 päivätyllä kirjeellään komissiolle aiheelliset perustelunsa, jotka koskevat hyväksytyn alueen asemaa tietyille Bretagnessa sijaitseville valuma-alueille siltä osin kuin on kyse tarttuvasta verta muodostavan kudoksen kuoliosta (IHN) ja virusperäisestä verenvuotoseptikemiasta (VHS), sekä kansalliset säännöksensä, jotka takaavat hyväksymisen säilyttämistä koskevien sääntöjen noudattamisen, tarkastelun jälkeen näiden tietojen perusteella kyseisille valuma-alueille ja niihin liittyville rannikkoalueille voidaan IHN:n ja VHS:n osalta myöntää hyväksyttyjen manner- ja rannikkoalueiden asema, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1 Liitteessä luetellut valuma-alueet vahvistetaan hyväksytyksi manneralueeksi siltä osin kuin on kyse IHN:stä ja VHS:stä. 2. Edellä 1 kohdassa tarkoitettuihin valuma-alueisiin liittyvät rannikkoalueet, jotka luetellaan liitteessä, vahvistetaan hyväksytyiksi rannikkoalueiksi siltä osin kuin on kyse IHN:stä ja VHS:stä. 2 artikla Tämä päätös on osoitettu kaikille jäsenvaltioille. Tehty Brysselissä 4 päivänä huhtikuuta 1995. Komission puolesta Franz FISCHLER Komission jäsen (1) EYVL N:o L 46, 19.2.1991, s. 1 LIITE VALUMA-ALUEET Kaikki Bretagnen alueella sijaitsevat valuma-alueet lukuun ottamatta seuraavia valuma-alueita: - Vilaine - Aven - Ster-Goz - Elornin altaan suu. RANNIKKOALUEET Koko Bretagnen rannikko lukuun ottamatta seuraavia osia: - Brestin satama - Camaretin poukama - Trévignonin kärjen ja Laïta-joen suun välinen rannikkoalue - Tohon-joen suun ja departementin rajan välinen rannikkoalue.
95/121/EY: Neuvoston päätös, tehty 3 päivänä huhtikuuta 1995, kahden jäsenen nimeämisestä alueiden komiteaan



Virallinen lehti nro L 082 , 12/04/1995 s. 0025 - 0025



NEUVOSTON PÄÄTÖS, tehty 3 päivänä huhtikuuta 1995, kahden jäsenen nimeämisestä alueiden komiteaan (95/121/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 198 A artiklan, ottaa huomioon 26 päivänä tammikuuta 1994 tehdyn neuvoston päätöksen jäsenten ja varajäsenten nimeämisestä alueiden komiteaan 26 päivänä tammikuuta 1994 alkavaksi ja 25 päivänä tammikuuta 1998 päättyväksi kaudeksi (1), sekä katsoo, että täyttämättä on yksi alueiden komitean jäsenen paikka ja yksi varajäsenen paikka, Aldo Blaisen ja Alex How Choongin kummankin erottua tehtävistään, mikä on annettu neuvostolle tiedoksi edellisen osalta 14 päivänä joulukuuta 1994 ja jälkimmäisen osalta 10 päivänä marraskuuta 1994, ja ottaa huomioon Ranskan hallituksen esityksen, ON PÄÄTTÄNYT SEURAAVAA: Ainoa artikla Alex How Choong nimetään jäseneksi alueiden komiteaan Aldo Blaisen tilalle ja Michel Chalono nimetään varajäseneksi alueiden komiteaan Alex How Choongin tilalle eroavien jäsenten jäljellä olevan toimikauden loppuun eli 25 päivään tammikuuta 1998 saakka. Tehty Luxemburgissa 3 päivänä huhtikuuta 1995. Neuvoston puolesta J. TOUBON Puheenjohtaja (1) EYVL N:o L 31, 4.2.1994, s. 29